CELEX: 32016R1120
Language: sl
Date: 2016-07-11 00:00:00
Title: Uredba Komisije (EU) 2016/1120 z dne 11. julija 2016 o spremembi Priloge IV k Uredbi (ES) št. 1223/2009 Evropskega parlamenta in Sveta o kozmetičnih izdelkih (Besedilo velja za EGP)

12.7.2016   
            
            
               SL
            
            
               Uradni list Evropske unije
            
            
               L 187/1
            
         UREDBA KOMISIJE (EU) 2016/1120
   z dne 11. julija 2016
   o spremembi Priloge IV k Uredbi (ES) št. 1223/2009 Evropskega parlamenta in Sveta o kozmetičnih izdelkih
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1223/2009 Evropskega parlamenta in Sveta z dne 30. novembra 2009 o kozmetičnih izdelkih (1) in zlasti člena 31(2) Uredbe,
   ob upoštevanju naslednjega:
   
               (1)
            
            
               Saje so odobrene kot barvilo v kozmetiki pod vnosom 126 Priloge IV k Uredbi (ES) št. 1223/2009. Znanstveni odbor za varstvo potrošnikov (v nadaljnjem besedilu: ZOVP) je izvedel oceno tveganja v zvezi s sajami (nanodelci) in 12. decembra 2013 sprejel mnenje (2), v katerem je ugotovil, da uporaba saj v nanoobliki (z velikostjo primarnih delcev vsaj 20 nm) v koncentraciji do 10 masnih odstotkov kot barvilo v kozmetičnih izdelkih ne predstavlja tveganja za pojav kakršnih koli škodljivih učinkov pri ljudeh po nanosu na zdravo, nepoškodovano kožo.
            
         
               (2)
            
            
               Poleg tega je ZOVP v nadaljnjem mnenju z dne 23. septembra 2014 v zvezi s pojasnilom pomena izraza „uporabe/proizvodi v razpršilih“ navedel, da se pri nanooblikah saj CI 77266, titanovega dioksida in cinkovega oksida (3) mnenje o sajah (nanodelci) ne nanaša na uporabo, ki bi pri potrošnikih lahko povzročila izpostavljenost pljuč nanodelcem saj ob njihovem vdihavanju.
            
         
               (3)
            
            
               Ugotovitve ZOVP se nanašajo na saje (nanodelci) z določenim profilom čistote in nečistote. Poleg tega so merila čistote, določena za saje, zastarela in bi jih bilo treba črtati, ker je bila Direktiva Komisije 95/45/ES (4) razveljavljena z Direktivo 2008/128/ES (5). Navedena merila bi bilo treba nadomestiti z merili, ki se uporabljajo za saje (nanodelci).
            
         
               (4)
            
            
               Komisija na podlagi navedenih mnenj ZOVP meni, da bi bilo treba saje (nanodelci) (v skladu s specifikacijami ZOVP) odobriti za uporabo kot barvilo v kozmetičnih izdelkih v najvišji koncentraciji 10 masnih odstotkov, razen za uporabo, ki bi lahko pri končnem uporabniku povzročila izpostavljenost pljuč ob vdihavanju.
            
         
               (5)
            
            
               Komisija meni, da bi bilo treba Prilogo IV k Uredbi (ES) št. 1223/2009 spremeniti zaradi prilagoditve tehničnemu in znanstvenemu napredku.
            
         
               (6)
            
            
               Ukrepi iz te uredbe so v skladu z mnenjem Stalnega odbora za kozmetične izdelke –
            
         SPREJELA NASLEDNJO UREDBO:
   Člen 1
   Priloga IV k Uredbi (ES) št. 1223/2009 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. julija 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 342, 22.12.2009, str. 59.
   
      (2)  SCCS/1515/13, revizija z dne 15. decembra 2015, http://ec.europa.eu/health/scientific_committees/consumer_safety/docs/sccs_o_144.pdf.
   
      (3)  SCCS/1539/14, revizija z dne 25. junija 2015, http://ec.europa.eu/health/scientific_committees/consumer_safety/docs/sccs_o_163.pdf.
   
      (4)  Direktiva Komisije 95/45/ES z dne 26. julija 1995 o določitvi posebnih meril čistosti v zvezi z barvili za uporabo v živilih (UL L 226, 22.9.1995, str. 1).
   
      (5)  Direktiva Komisije 2008/128/ES z dne 22. decembra 2008 o določitvi posebnih meril čistosti v zvezi z barvili za uporabo v živilih (UL L 6, 10.1.2009, str. 20).
   
      PRILOGA
      Priloga IV k Uredbi (ES) št. 1223/2009 se spremeni:
      
         
                     Referenčna številka
                  
                  
                     Opredelitev snovi
                  
                  
                     Pogoji
                  
                  
                     Besedilo pogojev uporabe ali opozoril
                  
               
                     Kemijsko ime
                  
                  
                     Številka barvnega indeksa/Ime skupnih sestavin kot v glosarju
                  
                  
                     Številka CAS
                  
                  
                     Številka ES
                  
                  
                     Barva
                  
                  
                     Vrsta izdelka, deli telesa
                  
                  
                     Najvišja koncentracija v izdelkih, pripravljenih za uporabo
                  
                  
                     Drugo
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
                  
                     j
                  
               
                     „126
                  
                  
                     Saje
                  
                  
                     77266
                  
                  
                     1333-86-4, 7440-44-0
                  
                  
                     215-609-9, 231-153-3, 931-328-0, 931-334-3
                  
                  
                     črna
                  
                  
                      
                  
                  
                      
                  
                  
                     Čistota > 97 % z naslednjim profilom nečistote: vsebnost pepela ≤ 0,15 %, skupna vsebnost žvepla ≤ 0,65 %, skupna vsebnost PAH ≤ 500 ppb in benzo(a)piren ≤ 5 ppb, dibenzo(a,h)antracen ≤ 5 ppb, skupno As ≤ 3 ppm, skupno Pb ≤ 10 ppm in skupno Hg ≤ 1 ppm.
                  
                  
                      
                  
               
                     126a
                  
                  
                     Saje
                  
                  
                     77266 (nano)
                     Carbon Black (nano)
                  
                  
                     1333-86-4, 7440-44-0
                  
                  
                     215-609-9, 231-153-3, 931-328-0, 931-334-3
                  
                  
                     črna
                  
                  
                      
                  
                  
                     10 %
                  
                  
                     Ni za uporabo na način, ki bi lahko pri končnem uporabniku povzročil izpostavljenost pljuč ob vdihavanju.
                     Dovoljeni so samo nanomateriali z naslednjimi značilnostmi:
                     
                                 —
                              
                              
                                 čistota > 97 % z naslednjim profilom nečistote: vsebnost pepela ≤ 0,15 %, skupna vsebnost žvepla ≤ 0,65 %, skupna vsebnost PAH ≤ 500 ppb in benzo(a)piren ≤ 5 ppb, dibenzo(a,h)antracen ≤ 5 ppb, skupno As ≤ 3 ppm, skupno Pb ≤ 10 ppm in skupno Hg ≤ 1 ppm,
                              
                           
                                 —
                              
                              
                                 velikost primarnega delca ≥ 20 nm.“